Зарметанӣ

Зарметанӣ — навъе аз харбуза.

Бештар дар вилояти Самарқанд мепарваранд. Давраи нашваш 70-75 рӯз. З. байзашакл (дарозиаш 21-26 см, вазнаш 4-5 кг) буда, пӯсташ сахт ва суфтаи тӯрдор аст. Рангаш сафеди зардтоб ё зарди сабзча, рахҳои беранги ҷигарӣ ва сурхи дорчинӣ дорад. Мағзаш ғафс (5-6 см), сафеди зардранг, каме нахдори мулоим, ширин, хуштаъм ва хушбӯй. Дар таркибаш 7,7-8,4 % қанд ва 9,1-11,8 % моддаҳои хушк мавҷуд аст. Тухмаш паҳни калон, зардранг. Аз ҳар га 180—220 сентнер ҳосил мегиранд. Барои ба ҷойҳои дур кашондан мувофиқ нест. Ба камобӣ ва касалиҳо тобовар аст.

 Эзоҳ 

 Адабиёт 

 Дыни Узбекистана. Ташкент. 1962;
 Файзиев Ҳ. Дастури полизкор. Д., 1987.

Гурӯҳ:Навъҳои харбуза